**Līgums Nr. FM VID 2023/265**

**“Gāzes detektoru piegāde”**

|  |  |
| --- | --- |
|  |  |
| Rīgā | Dokumenta datums ir tā elektroniskās parakstīšanas datums |

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektor\_ \_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Piegādātājs), no otras puses, abi kopā turpmāk saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2023/265 “Gāzes detektoru piegāde” rezultātiem, noslēdza šādu līgumu (turpmāk – Līgums):

1. **Līguma priekšmets**
   1. Pasūtītājs uzdod un Piegādātājs apņemas Pasūtītājam piegādāt jaunus, nelietotus, lietotāja veselībai drošus, ražotāja oriģinālajā iepakojumā, Latvijas Republikā spēkā esošo saistošo normatīvo aktu prasībām atbilstošus gāzu detektorus (turpmāk – Prece), saskaņā ar Līguma un tā pielikumu noteikumiem.
   2. Detalizēta Preces specifikācija norādīta Līguma 1.pielikumā, bet Preces cenas norādītas Līguma 2.pielikumā.
2. **Līguma summa un norēķinu kārtība**
   1. Līguma kopējā summa ir **EUR 9 999,00** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto.
   2. Līguma kopējā summā ir ietvertas visas Līguma 1.1.apakšpunktā norādītās Preces izmaksas saskaņā ar Līguma 2.pielikumā noteiktajām Preces cenām.
   3. Līguma 2.pielikumā norādītajās Preces cenās ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Pasūtītāja norādītajai Preces piegādes vietai un darbaspēka izmaksas, nodokļus (izņemot PVN), nodevas, ar garantijas nodrošināšanu saistītās izmaksas, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas un citas ar Preces piegādes savlaicīgu un kvalitatīvu izpildi saistītās izmaksas.
   4. Pasūtītājs par piegādāto Preci veic samaksu ar pārskaitījumu uz Piegādātāja norēķinu kontu bankā saskaņā ar Līguma 2.pielikumā norādītajām Preces cenām 30 (trīsdesmit) dienu laikā no Preces pavadzīmes saņemšanas un tās abpusējas parakstīšanas dienas.
   5. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   6. Līguma 2.pielikumā Preces cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā. Pasūtītājs veic samaksu saskaņā ar Līguma 2.pielikumā norādītajām Preces cenām.
   7. Piegādātājs elektroniski sagatavoto rēķinu nosuta uz Pasūtītāja e-pasta adresi: FP.lietvediba@vid.gov.lv vai e-rēķinus uz e-adresi EINVOICE\_VID@90000069281. Ja Piegādātājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam.
   8. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.13.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
   9. Pasūtītājam nav pienākuma izlietot visu Līguma 2.1.apakšpunktā norādīto Līguma summu pasūtot Preci Līgumā noteiktajā kārtībā.
3. **Preces piegādes kārtība**
   1. Piegādātājs nodrošina, ka piegādātā Prece ir jauna, nelietota un Līguma nosacījumiem atbilstoša.
   2. Piegādātājs par saviem līdzekļiem, izmantojot sev pieejamo darbaspēku un transportu, nodrošina savlaicīgu Līguma nosacījumiem atbilstošas Preces piegādi atsevišķu piegāžu veidā, atbilstoši Līguma 9.10.apakšpunktā noteiktās Pasūtītāja pilnvarotās personas (turpmāk – Pasūtītāja pilnvarotā persona) elektroniskajam pieteikumam (turpmāk – Pasūtījums), kuru Pasūtītāja pilnvarotā persona nosūta atbilstoši savām vajadzībām.
   3. Piegādātājs piegādā Preci Talejas ielā 1, Rīgā, Pasūtītāja norādītajā telpā, Pasūtītāja darba laikā (darba dienās no pirmdienas līdz ceturtdienai no plkst.08.15 līdz plkst.16.00 un piektdienās no plkst.08.15 līdz plkst.15.00), ierašanos iepriekš saskaņojot ar Pasūtītāja pilnvaroto personu.
   4. Piegādātājs piegādā Preci Pasūtītājam 40 (četrdesmit) darba dienu laikā no Pasūtītāja pilnvarotās personas Preces Pasūtījuma nosūtīšanas dienas uz Piegādātāja norādīto elektroniskā pasta adresi. Pasūtījumā Pasūtītāja pilnvarotā persona norāda piegādājamās Preces nosaukumu, skaitu, piegādes adresi un laiku. Piegādātājs veic atvestās Preces izkraušanas darbus Preces piegādes vietā.
   5. Piegādātājs Preces piegādes laikā kopā ar Preci Pasūtītāja pilnvarotajai personai nodod Preces lietošanas instrukciju Preces glabāšanas un lietošanas prasības) latviešu valodā izdrukāta dokumenta veidā vai uz datu nesēja (ja attiecīgā veida Precei tāda ir).
   6. Saņemot pasūtīto Preci, Pasūtītāja pilnvarotā persona pārbauda Preces atbilstību Līguma nosacījumiem un salīdzina pavadzīmē norādītā Preces vienību skaita atbilstību elektroniski nosūtītajā Preces Pasūtījumā norādītajam un atbilstības gadījumā paraksta Preces piegādes pavadzīmi.
   7. Ja saņemtā Prece neatbilst normatīvo aktu prasībām vai Līguma nosacījumiem (neatbilstība Preces specifikācijai, kvantitātei, u.c. neatbilstības) Pasūtītāja pilnvarotā persona Preci nepieņem un pavadzīmi neparaksta, kā arī 3 (trīs) darba dienu laikā no neatbilstošas Preces piegādes dienas nosūta Piegādātāja pilnvarotajai personai uz elektroniskā pasta adresi motivētu pretenziju. Piegādātājs par saviem līdzekļiem bez papildus samaksas 3 (trīs) darba dienu laikā no pretenzijas nosūtīšanas dienas novērš pretenzijā norādītos Preces trūkumus vai nepieciešamības gadījumā apmaina to pret jaunu Līguma noteikumiem atbilstošu Preci Līguma 3.4.apakšpunktā noteiktajā termiņā.
   8. Preces piegādi pilnā apjomā un Preces atbilstību Pasūtījumam, Līguma un pielikumu nosacījumiem apliecina katra attiecīgā Līguma 9.10.apakšpunktā norādīto attiecīgo Pušu pilnvaroto personu parakstīta pavadzīme. Preces piegādes pavadzīme ir pamatojums norēķinu veikšanai Līgumā noteiktajā kārtībā.
   9. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas Preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma 2.pielikumā norādīto attiecīgās Preces cenu, par ko Puses veic rakstveida grozījumus Līgumā.
4. **Preces garantija**
   1. Piegādātājs nodrošina piegādātās Preces kvalitātes atbilstību Latvijas Republikā spēkā esošo normatīvo aktu prasībām.
   2. Piegādātājs nodrošina piegādātajai Precei garantiju vismaz 12 (divpadsmit) mēnešus no Preces saņemšanas un katras attiecīgās Preces pavadzīmes abpusējas parakstīšanas dienas.
   3. Ja Preces garantijas laikā atklājas Preces trūkumi, bojājumi kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības) Pasūtītāja pilnvarotā persona sastāda motivētu pretenziju un nosūta to Piegādātāja pilnvarotai personai uz elektroniskā pasta adresi.
   4. Preces garantijas laikā Piegādātājs par saviem līdzekļiem bez papildus samaksas novērš piegādātās Preces (tās daļas) trūkumus, bojājumus, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības~~)~~ Pušu pilnvaroto personu iepriekš saskaņotā laikā, un nepieciešamības gadījumā apmaina to pret jaunu, Līguma, tā pielikumu un elektroniski nosūtītajam Preces Pasūtījumam atbilstošu Preci 40 (četrdesmit) darba dienu laikā no dienas, kad Pasūtītāja pilnvarotā persona ir nosūtījusi motivētu pretenziju Piegādātāja pilnvarotajai personai uz elektroniskā pasta adresi. Puses vienojoties var pagarināt Preces apmaiņas termiņu tās garantijas laikā, šajā gadījumā netiek veikti grozījumi Līgumā.
   5. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.
5. **Pušu atbildība**
   1. Ja Pasūtītājs Līguma 2.4.apakšpunktā norādītajā termiņā neveic samaksu par piegādāto Preci, Piegādātājs katrā atsevišķā gadījumā pieprasa Pasūtītājam maksāt līgumsodu 0,1% (viena desmitā daļa procenta) apmērā no savlaicīgi nesamaksātas summas par katru nokavēto maksājuma dienu, bet ne vairāk kā 10% (desmit procenti) no kavētā maksājuma summas.
   2. Ja Piegādātājs pēc Līguma noslēgšanas atsakās veikt Preces piegādi atbilstoši Pasūtītāja pilnvarotās personas elektroniski nosūtītājam Preces piegādes Pasūtījumam, tad Pasūtītājs pieprasa Piegādātājam maksāt līgumsodu 200,00 EUR (divi simti *euro* un 00 centi) apmērā.
   3. Ja Piegādātājs neievēro Līguma 3.4.apakšpunktā norādīto Preces piegādes termiņu, Pasūtītājs pieprasa Piegādātājam maksāt līgumsodu 0,1% (viena desmitā daļa procenta) apmērā no pasūtītās Preces vērtības par katru nokavēto Preces piegādes dienu, bet kopumā ne vairāk kā 10% (desmit procenti) apmērā no Preces kopējās summas.
   4. Preces piegādes kavējuma laikā ieskaita visu laika periodu, kas pārsniedz Līguma 3.4.apakšpunktā norādīto Preces piegādes termiņu līdz dienai, kad Piegādātājs piegādā Pasūtījumam, Līguma un tā pielikumu prasībām, kā arī Latvijas Republikā spēkā esošo saistošo normatīvo aktu prasībām (Preces marka, modelis, kvantitāte) atbilstošu Preci un Pasūtītāja pilnvarotā persona paraksta Preces pavadzīmi. Preces piegādes kavējuma laikā netiek ieskaitīts laika periods no sākotnējās Preces saņemšanas dienas līdz pretenzijas nosūtīšanas dienai.
   5. Ja Piegādātājs Līguma 4.2.apakšpunktā norādītajā Preces garantijas laikā neievēro Līguma 4.4.apakšpunktā norādīto Preces trūkumu un/vai neatbilstību novēršanas termiņu, Pasūtītājs pieprasa Piegādātājam maksāt līgumsodu 0,1% (viena desmitā daļa procenta) apmērā no neatbilstošas un/vai bojātas Preces vērtības par katru kavējuma dienu līdz pilnīgai Preces trūkumu, bojājumu, neatbilstību novēršanai. Saskaņā ar šo apakšpunktu aprēķinātais līgumsods nevar pārsniegt 10 % (desmit procenti) no pretenzijā norādītās neatbilstošas un/vai bojātas Preces vērtības, katrā atsevišķā tā piemērošanas reizē.
   6. Par Līguma 8.1.apakšpunktā norādīto ziņu prettiesisku izpaušanu Pasūtītājs pieprasa Piegādātājam maksāt līgumsodu 500,00 EUR (pieci simti *euro* un 00 centi) apmērā par katru gadījumu.
   7. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.
   8. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
   9. Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam:
   10. 1 (viena) mēneša laikā sniegt atbildi par savu izvēli – līgumsodu ietvert nākamajā maksājamā summā (dzēst ieskaita veidā) vai samaksāt to 1 (viena) mēneša laikā, ja līgumsoda apmērs nepārsniedz 1000,00 EUR (viens tūkstotis euro un 00 centi).
   11. Ja Piegādātājs ir izvēlējies līgumsodu dzēst ieskaita veidā, tad Piegādātājs, izrakstot nākamo rēķinu par piegādāto Preci rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
   12. Gadījumā, ja Piegādātājs neveic aprēķinātā līgumsoda samaksu 5.10.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
   13. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.
6. **Līguma darbības termiņš**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu. Pasūtītājs pasūta Preci 2 (divus) gadus no Līguma spēkā stāšanās dienas atsevišķu piegāžu veidā vai līdz brīdim, kad Pasūtītājs ir izlietojis Līguma 2.1.apakšpunktā noteikto Līguma kopējo summu.
   2. Pusēm, savstarpēji rakstiski vienojoties, iespējams pagarināt Līguma 6.1.apakšpunktā noteikto Preču pasūtīšanas termiņu līdz 5 (pieciem) gadiem no Līguma spēkā stāšanās dienas.
   3. Līgums ir spēkā līdz Pušu saistību pilnīgai izpildei.
   4. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
   5. Pasūtītājam ar rakstisku paziņojumu ir tiesības nekavējoties izbeigt Līguma darbību šādos gadījumos:
      1. ja Piegādātājs vēlas grozīt Preces cenu;
      2. ja Piegādātājs pasludināts par maksātnespējīgu;
      3. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus un apturējušas tā darbību;
   6. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātajam, ja
      1. atbilstoši Starptautisko un Latvijas Republikas nacionālo sankciju likumam Līguma 9.13.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
      2. ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
   7. Ja Pasūtītājs izbeidz Līguma darbību saskaņā ar Līguma 6.4 vai 6.5.apakšpunkta nosacījumiem Piegādātājam nav tiesības celt nekādas pretenzijas un/vai pieprasīt zaudējumu segšanu no Pasūtītāja saistībā ar Līguma izbeigšanu.
   8. Neskatoties uz Līguma izbeigšanu, Piegādātājs nodrošina piegādātajai Precei Līgumā noteikto garantijas nosacījumu savlaicīgu un kvalitatīvu izpildi, izņemot Līguma 6.5.apakšpunktā noteikto gadījumu.
7. **Nepārvaramā vara**
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
   2. Par nepārvaramu varu netiek uzskatīti Preces vai to daļu defekti vai to piegādes kavējumi (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
8. **Informācijas neizpaužamība**
   1. Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
   2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
   3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
9. **Citi noteikumi**
   1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.
   2. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
   3. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
   4. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
   5. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā nosūtot vēstuli, paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Pasūtītāja patstāvīgās struktūrvienības direktors, direktora vietnieks vai persona, kura viņus aizvieto.
   6. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 10 (desmit) dienas iepriekš.
   7. Gan jautājumus, kas atrunāti Līgumā, gan jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   8. Par Līguma grozījumiem un papildinājumiem, izņemot Līguma 9.5.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām.
   9. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
   10. Puses vienojas, ka Līguma izpildē tiek norīkotas šādas Pušu pilnvarotās personas:
       1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:
       2. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   11. Pasūtītāja un Piegādātāja (to pilnvaroto personu, kas noteiktas Līguma 9.10. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.10. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.
   12. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.
   13. Piegādātājs apliecina, ka Līguma saistību izpildē neveiks darījumus (neiegādāsies preces un nesaņems pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
       1. Piegādātājs 2 (divu) darba dienas laikā rakstveidā informē Pasūtītāju:
       2. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
   14. ja mainās Piegādātāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
   15. Līgums ir sastādīts uz 7 (septiņām) lapām, tā 1.pielikums uz \_\_(\_\_\_) lapām un 2.pielikums uz \_\_ (\_\_\_\_) lapas latviešu valodā elektroniska dokumenta veidā un parakstīts ar drošu elektronisko parakstu.
10. **Pušu rekvizīti un paraksti**

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  Vienotais reģ. Nr.: 90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv.)  *Norēķinu rekvizīti*:  Valsts kase  Kods: TRELLV22  Konta Nr.: LV26TREL2130056037000 | Piegādātājs: |
| (drošs e-paraksts) | (drošs e-paraksts) |

1.pielikums

Līgumam Nr. FM VID 2023/265

Dokumenta datums ir tā

elektroniskās parakstīšanas datums

**Preces tehniskā specifikācija**

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektor\_ \_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, vienojas par šādu Preces tehnisko specifikāciju:

*Pielikums tiks papildināts atbilstoši Uzaicinājumam un izvēlētā pretendenta Tehniskajam piedāvājumam*

**Pušu paraksti:**

Pasūtītājs: Piegādātājs:

**Valsts ieņēmumu dienests Nosaukums**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |

2.pielikums

Līgumam Nr. FM VID 2023/265

Dokumenta datums ir tā

elektroniskās parakstīšanas datums

**Preces cena**

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektor\_ \_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem (turpmāk – Piegādātājs), no otras puses, abi kopā saukti arī kā Puses, bet atsevišķi kā Puse, vienojas par šādu Preces – cenu:

*Pielikums tiks papildināts atbilstoši Uzaicinājumam un izvēlētā pretendenta Finanšu piedāvājumam*

**Pušu paraksti:**

Pasūtītājs: Piegādātājs:

**Valsts ieņēmumu dienests Nosaukums**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |